Ivanka besoek Afrikalande - Afrika - Republikein
Wednesday, May 27th, 08:10:50
Ivanka besoek Afrikalande
'Beginsel is om in vroue te belê'
Ivanka Trump, dogter van pres. Donald Trump van Amerika, is op besoek aan verskeie Afrikalande.
Sy het Sondag in Ethiopië aangekom.
Sy gaan voorbrand maak vir 'n US$50 miljoen-projek wat werkskepping vir vroue in ontwikkelende lande bevorder.
"Ons glo in beginsel dat om in vroue te belê 'n slim ontwikkelingsbeleid is en dit is slim besigheid," het Trump, wat in haar amptelike hoedanigheid as Withuis-adviseur optree, gesê nadat sy tydens 'n tradisionele seremonie in Addis Abeba verwelkom is.
Die Women's Global Development and Prosperity- (W-GDP) projek wil 50 miljoen vroue teen 2025 ekonomies bemagtig. Pres. Trump het die Amerikaanse agentskap vir internasionale ontwikkeling (USAid) aangesê om 'n aanvanklike bedrag van US$50 miljoen hiervoor beskikbaar te stel.